|  |  |  |  |
| --- | --- | --- | --- |
| Naslov: | Roditeljski sastanak 4. razreda - Škola u prirodi | Datum: | 30.03.2016. |
| Vrsta: | Roditeljski sastanak | Broj sudionika: | 15 |
| Roditeljski sastanak za roditelje učenika 4. razreda održan je u prostorijama Osnovne škole Barilović, s ciljem odabira najpovoljnije ponude za izvođenje višednevne izvanučioničke nastave - Škole u prirodi. Škola u prirodi će se održati u terminu od 23.05. do 27.05.2016.g.Sastanak je započeo u 17,00 sati a završio je u 18.30 sati.Dnevni red:1. Predstavljanje voditelja2. Prozivka prisutnih roditelja3. Čitanje i analiza pristiglih ponuda4. Odabir ponude - glasanje roditelja5. Čitanje Naputka za roditelje6. Podjela suglasnosti7. Podjela ostalih materijala za roditelje8. RaznoAd.1. Učiteljice (voditeljice) Škole u prirodi u šk. god. 2015./2016. su Marijana Bosiljevac (PŠ Belaj) i Lidija Gojak Pavlić (PŠ Leskovac Barilovićki).Ad.2. Od ukupno 16 učenika koji će ove godine boraviti u Školi u prirodi, roditeljskom sastanku je prisustvovalo 13 roditelja.Ad.3. Na temelju javnog poziva za izvođenje višednevne izvanučioničke nastave učenika 4. razreda objavljenog na web stranici škole, pristigle su dvije ponude: ponuda Hostel Karlovac d.o.o. Selce i ponuda Valentić Tours, Cetingrad. Roditeljima su detaljno pročitane i predstavljene pristigle ponude. Također, roditelji su ih i pojedinačno pregledali te smo zajedno usporedili i donijeli određene zaključke. Voditeljice su napomenule kako će i ove godine Općina Barilović za svakog učenika platiti 400 kn dok će Županija platiti prijevoz učenika. Ad.4. Uzimajući u obzir iskustvo prijašnjih godina i želje roditelja, kao i najpovoljniju cijenu, roditelji su jednoglasno odabrali ponudu Hostel Karlovca d.o.o. Selce. Sa predstavnicima agencije će biti ostvareni daljnji kontakti za organizaciju i ostvarivanje Škole u prirodi.Ad.5.Voditeljice su roditeljima pročitale kraći naputak o obrazovnim i odgojnim ciljevima ovakve vrste nastave, socijalizaciji i kulturi međusobnog ponašanja učenika. Također su dale i određene smjernice za potrebne stvari koje će djeca nositi.Ad.6. Roditeljima su podijeljene suglasnosti kojima će potvrditi pristanak da njihovo dijete ide na višednevnu izvanučioničku nastavu.Ad.7. Roditeljima su podijeljeni upitnici vezani uz plivanje, bolesti, alergije te prehranu učenika. Roditelji su zamoljeni da u popunjavanju podataka budu što detaljniji kako bi voditeljice bile upoznate sa eventualnim poteškoćama kod djeteta. Uz upitnik, roditelji su dobili i kraći podsjetnik (popis) stvari koji će im pomoći kod spremanja djeteta za Školu u prirodi te potrebne brojeve mobitela učiteljica s kojima će moći kontaktirati tijekom boravka u Selcu.Ad.8. Roditeljima je napomenuto da će o svim daljnjim informacijama vezanim uz organizaciju kao i konačno vrijeme polaska i dolaska biti na vrijeme obaviješteni.U Bariloviću, 30.ožujka 2016.g.Učiteljica: Lidija Gojak Pavlić |